stanford-oval/wikipedia huggingface dataset:
שעת כדור הארץ
2008 > חיסכון באנרגיה

לפי WWF בתאילנד, צריכת החשמל בבנגקוק ירדה ב-73.34 מגה ואט. לעומת זאת "בנגקוק פוסט", מסר דיווח שונה, על ירידה של 165 מגה ואט.
בטורונטו, נצרכו פחות 900 מגה ואט.
באירלנד נצרך כ-1.5% פחות חשמל בהשוואה ללילה הקודם.
הירידה הגדולה ביותר היא בקרייסטצ'רץ' שבניו זילנד. העיר דיווחה על ירידה של כשלושה עשר אחוזים בצריכת החשמל במהלך שעת כדור הארץ.
העיר מלבורן באוסטרליה הפחיתה בצריכת החשמל 10.1%.
סידני הפחיתה בצריכת החשמל 8.4%.
בקלגרי שבקנדה, עלתה צריכת החשמל בשעת כדור הארץ בכשלושה אחוזים.
עם זאת, לא ניתן לקבוע אם כלל נחסכה אנרגיה, היות שייתכן שהשימוש באנרגיה חשמלית רק הוקדם או נדחה לשעות אחרות.
2008 > אירועים ברחבי בעולם

נלי פורטדו בהופעה עם כניסה חינמית בכיכר פיליפס נתן.
באירלנד, מועדון "אסטרונומיה אירלנד" הפעיל טלסקופים חזקים על מנת שאנשים יוכלו ליהנות מהשמיים, שבדרך כלל מוארים בגלל הערים.
בכיכר רבין בתל אביב התקיים מופע חינמי של כנסיית השכל. קבוצת אנשים שסובבו פדלים סיפקו את החשמל להופעה.
2008 > גוגל

גם חברת גוגל השתתפה בשעת כדור הארץ. משעה 12 בצהריים ב-29 במרץ 2008 ועד לסוף שעת כדור הארץ הושחר דף הבית של גוגל במספר מדינות. היה כתוב בו: "כיבינו את האורות עכשיו. עכשיו תורך - זאת שעת כדור הארץ".
2007

שעת כדור הארץ בשנת 2007 התקיימה ב-31 במרץ בסידני.
לפי דיווחים שונים, צריכת החשמל בסידני במהלך שעת כדור הארץ הייתה נמוכה בכעשרה אחוזים מהנתון שהיה מצופה לפי השבועות הקודמים, מזג האוויר והשנים הקודמות.
הערות שוליים

↑  שעת כדור הארץ - כדור הארץ, תמיד, סידני מדיה
↑  האם עכשיו השעה תצליח להתמודד עם ההתחממות הגלובלית?, WWF
↑  ב-22 באפריל: 14 ערים יכבו את האור, באתר ynet, 9 במרץ 2010
↑  רויטרס, העולם כיבה את האור; שעת כדור הארץ 2010, באתר ynet, 28 במרץ 2010
↑  השנה גם בניין האומות המאוחדות
↑  צניחה של חמישה עשר אחוזים בצריכת החשמל בטורונטו, CTV News
↑  ANC הופך לשחור בשעת כדור הארץ, אתר הערוץ
↑  אירלנד משתמשת בפחות חשמל בשעת כדור הארץ, RTE News
↑  שעת כדור הארץ בקלגרי משפיעה לרעה, canada.com
↑  נלי פורטדו עושה הופעה בחינם בשעת כדור הארץ, CBCNews
↑  אור ברנע, בחושך עם כנסיית השכל, באתר ynet, 27 במרץ 2008
עלי שריף אל-עמאדי

| --- | --- |

אל-עמאדי, 2019
 לידה:  1969 (בן 56 בערך) 
 מדינה:  קטר (מדינה) קטר
 השכלה:  אוניברסיטת אריזונה
 
 
 
אל-עמאדי עם נפגש מקבילו האמריקאי סטיבן מנושין בדוחא, 2017
עלי שריף אל-עמאדי (בערבית: علي شريف العمادي) הוא כלכלן ואיש עסקים קטרי. הוא מכהן כשר האוצר של קטר מאז יוני 2013. הוא משמש גם כיו"ר קבוצת QNB ונמצא בדירקטוריון של אורדו, הבנק התוניסאי-קטרי, ואיגוד הבנקים הערבים.
ראשית חייו

אל-עמאדי הוא בעל תואר ראשון במימון מאוניברסיטת אריזונה.
קריירה

אל-עמאדי עבד במחלקה לבקרת בנקאות בבנק המרכזי בקטר במשך שמונה שנים עד שנת 1998. הוא הצטרף לבנק הלאומי של קטר בשנת 1998. הוא מונה למנכ"ל הבנק בשנת 2005. עמאדי נכלל ברשימת 100 הערבים החזקים ביותר בפברואר 2013 והגיע למקום ה-32 בשל תפקידו בצמיחה המהירה והרחבתו של הבנק הלאומי של קטר. כהונתו נמשכה עד יוני 2013. הוא מונה לשר הכלכלה והאוצר ב-26 ביוני בדירוג מחדש של הממשלה בעקבות עלייתו של השייח' תמים בן חמד אאל ת'אני לתפקיד אמיר קטר. עמאדי החליף בתפקיד את יוסף חוסיין כמאל.
הוא הוכרז כחבר המועצה המינהלית של רשות ההשקעות בקטר (QIA) ב-1 ביולי 2013. כמו כן, הוא מונה ליו"ר דירקטוריון בבנק הלאומי של קטר ב-7 ביולי 2013.
הערות שוליים

↑  "Qatar's QNB names finance minister Emadi as board chairman". Reuters. Dubai. 7 July 2013. Retrieved 17 August 2013.
ערך זה הוא קצרמרבנושא פוליטיקאים ובנושא קטר. אתם מוזמנים לתרום לוויקיפדיה ו.
ג'רון רוברטס

| --- | --- |
 לידה:  10 בנובמבר 1976  (בן 48) קובינה, קליפורניה, ארצות הברית
 עמדה:  קלע, סמול פורוורד
 גובה:  1.98 מטרים
 מכללה:  אוניברסיטת ויומינג
 דראפט:  לא נבחר, 1998
 קבוצות כשחקן
 1998–1999 1999 2000 2000–2002 2002–2003 2004 2005 2005–2006 2006–2007 2007–2008 2008–2009 2009 2010–2012:  פינאר קרשיאקה אטלנטה טרויאנס מכבי קריית מוצקין הפועל לב השרון פטרום ארד אליצור רמלה מכבי אשדוד הפועל תל אביב א.א.ל. לימסול ABC אמסטרדם עירוני אשקלון אפואל ניקוסיה עירוני נהריה
ג'רון רוברטס (אנגלית: Jeron Roberts, נולד ב-10 בנובמבר 1976) הוא כדורסלן עבר אמריקאי ששיחק בעמדת הסמול פורוורד המחזיק באזרחות ישראלית. גובהו 1.98 מטר. משחק בעמדות הקלע והסמול פורוורד. בישראל שיחק לראשונה בקבוצת מכבי קריית מוצקין אליה הגיע בשנת 2000. משם עבר לשחק בהפועל לב השרון, אליצור נווה-דוד רמלה, מכבי אשדוד, הפועל תל אביב, עירוני אשקלון, אפואל ניקוסיה ועירוני נהריה. בעונת 2007/2008 שיחק במדי דמון אמסטרדם מהולנד תחת אריק שיבק, אך נכשל בבדיקת סמים (בדמו נתגלו שרידי החומר הכימי הפעיל של קנאביס) והושעה לשנה מפעילות בכדורסל מקצועני.
רוברטס היה שותף לסגל נבחרת ישראל באליפות אירופה 2007 שנערכה בספרד.
בסיום עונת 2011/2012 לאחר 10 עונות בישראל החליט ג'רון לפרוש מכדורסל מקצועני. לאחר מכן הפך למאמן כדורסל באוניברסיטת פסיפיקה בקליפורניה, וכיום הוא העומד בראש תוכנית האתלטיקה של אוניברסיטת בריסטול באנהיים.
רוברטס נשוי לליאורה רוברטס.
הערות שוליים

↑  מילן בן דוד, ‏ג'רום ביזלי נכשל בבדיקת סמים ושוחרר מדן בוש, באתר ONE‏, 13 בינואר 2009
↑  Gagliardirgagliardi@wyosports.net, Robert. "Former Cowboy basketball player Jeron Roberts gets his degree". WyoSports.net (באנגלית). נבדק ב-2017-09-07.
| ‏‏נבחרת ישראל‏ - אליפות אירופה בכדורסל 2007 (מקום 11-12) |
| --- | --- | --- |
|  1 חג'ג' •  2 רוט •  3 הלפרין •  4 אליהו •  5 מרקוביץ' •  6 רוברטס •  7 פניני •  ‏8‏ ‏טפירו‏‏  •‏ 9 נאור • 10 קוז'יקרו • 11 גרין • 12 תמיר • מאמן: שרף  |  1 חג'ג' •  2 רוט •  3 הלפרין •  4 אליהו •  5 מרקוביץ' •  6 רוברטס •  7 פניני •  ‏8‏ ‏טפירו‏‏  •‏ 9 נאור • 10 קוז'יקרו • 11 גרין • 12 תמיר • מאמן: שרף  | ישראל |
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
הרי זסלר

| --- | --- |

הרי זסלר בעת קבלת עיטור הכבוד הבולגרי בשנת 2022
 לידה:  9 ביוני 1929 סופיה, ממלכת בולגריה 
 פטירה:  28 במרץ 2024 (בגיל 94) חיפה, ישראל 
 מדינה:  בולגריה, ישראל 
 מעסיק:  ממגורות דגון, בני ברית 
 
עמוד הכניסה לפארק הכט, על חוף ימה של חיפה
הרי זסלר (9 ביוני 1929, סופיה – 28 במרץ 2024, חיפה) היה מהאישים הבולטים בחיי הציבור והתרבות בחיפה. ציוני-רוויזיוניסט, מנכ"ל ממגורות דגון, יקיר העיר חיפה, יושב ראש איחוד עולי בולגריה וסגן נשיא ארגון בני ברית העולמי. בראשותו כיושב-ראש קרן ראובן הכט הוקמו שורה של מפעלי תרבות מרכזיים ונתמכו מוסדות מחקר ציוניים. בעל עיטור מסדר סְטַארָה פְּלַנִינַה, העיטור הגבוה ביותר שמעניקה ממשלת בולגריה, על תרומתו הייחודית לחיזוק קשרי ישראל-בולגריה.
ביוגרפיה

זסלר נולד בסופיה, בולגריה, לז'ק (יעקב) ורבקה זסלר במשפחה אמידה, שבה ספג ערכי תרבות והשכלה לצד מסורת יהודית. בזמן מלחמת העולם השנייה נאלצה משפחתו לעבור לגטו יוצ'בונאר ובשנת 1943 הוגלתה לעיירה מונטנה, שם נחשף לציונות הרוויזיוניסטית והצטרף לתנועת בית"ר. לאחר המלחמה, תחת השלטון הקומוניסטי, נמנע ממנו ללמוד רפואה בשל הרקע המשפחתי, והוא עבד בבנק הלאומי של בולגריה. בשנת 1949 עלה לישראל לבדו באונייה "בולגריה", והוריו הצטרפו אליו כעבור שנתיים. בארץ התגייס לצה"ל ושירת כחובש קרבי בחטיבת גבעתי, והמשיך לשירות מילואים במלחמות ישראל. בשנת 1954 נישא לאריקה לבית לונה, ילידת בולגריה, שהכיר עוד בילדותו. השניים התגוררו בכרמליה שבחיפה והביאו לעולם שני ילדים, דרור ורונית. הרי זסלר נפטר במרץ 2024 בגיל 94. הוא נקבר בחלקת לוחמי האצ"ל והלח"י בבית העלמין שדה יהושע בחיפה.
פעילות מקצועית וציבורית

בשנת 1958 החל זסלר לעבוד בחברת דגון והתקדם לתפקידים בכירים בחברה, בהם סמנכ"ל כספים ומנכ"ל משותף. זסלר היה מקורבו של ד"ר ראובן הכט, מנהל החברה, ושימש כאיש סודו ויורשו הרוחני. לאחר פרישתו של הכט, כיהן זסלר כיו"ר קרן הכט, ופעל להגשמת חזונו לתרום לחברה הישראלית ולחיפה. כראש קרן הכט זסלר הוביל פרויקטים ציבוריים רבים: הוא תרם את הכספים להקמת אודיטוריום הכט באוניברסיטת חיפה שבו הותקן עוגב ענק ייחודי המורכב מחלקי עוגבים מהכנסייה הפרנציסקנית בירושלים, להקמתו של פארק הכט בנייתו של המשכן לאומנויות, מימון פעילות הקתדרה לחקר הציונות, ולפעילותו של מוסד הרצל לחקר הציונות. לאחר פטירתו של זסלר, שונה שמה של הקתדרה לקתדרה לציונות ע"ש הרי זסלר, מיסודו של ד"ר ראובן הכט. זסלר שימש כיו"ר התאחדות יהודי בולגריה בצפון הארץ, חבר בעמותת הידידים של המרכז רפואי כרמל, חבר בוועד המנהל של בית החולים רמב"ם, חבר כבוד במועדון רוטרי חיפה וכסגן נשיא ארגון בני ברית העולמי.
הוקרה

על פועלו זכה זסלר בשורת עיטורים ואותות הוקרה, בהם:
אות יקיר העיר חיפה (2000)
עמית כבוד של אוניברסיטת חיפה (2003)
דוקטור לשם כבוד מאוניברסיטת סופיה
דוקטור לשם כבוד מאוניברסיטת חיפה (2009)
אות פאול האריס ממועדון רוטרי (2019)
עיטור 'מסדר סטרה פלנינה' מנשיא בולגריה (2022)
ראו גם

ראובן הכט
ממגורות דגון
מוזיאון הכט
לקריאה נוספת

בילי מילר, הארי שבחבורה : סיפורו של הרי זסלר, ישראל: פסקול חיי, 2018
צדוק אשל ה"בולגרים" בעיר הכרמל: סיפורה של קהילת יוצאי בולגריה בחיפה, זמורה-ביתן, 1998
הערות שוליים

↑  "מסדר הרי הבלקן". בבולגרית ובסרבית נקראים הרים אלה, המצויים בשטחי בולגריה וסרביה, בשם Стара планина (סְטַארָה פְּלַנִינַה, מילולית "הר עתיק").
לערכים ויקיפדיים על מסדר סטארה פלנינה ראו Стара планина (орден)‎ בוויקיפדיה בבולגרית (וכן Stara Planina order בתוך ערך כללי על עיטורים בולגריים בוויקיפדיה באנגלית).
↑  אתר יד ושם עדותו של הרי זסלר על קורותיו כילד בגטו
↑  מיה זהבי, "הרי זסלר יקיר העיר חיפה הלך לעולמו'", חי-פה, 29.3.2024
↑  הרי זסלר מספר על ראובן הכט ועל העוגב של חיפה
| --- | --- |
בקרת זהויות :  NLI: 987007394626305171
עדן מאירי

| --- | --- |

 לידה:  18 ביולי 2000 (בן 24) 
 מוקד פעילות:  ישראל 
 תקופת הפעילות:  מ-2018
 סוגה:  מוזיקת פופ, מוזיקה מזרחית 
 חברת תקליטים:  אן אם סי יונייטד
 
עדן מאירי (נולד ב-18 ביולי 2000) הוא זמר ושחקן ישראלי.
ביוגרפיה

מאירי נולד בירושלים בשכונת הר חומה לאב דתי עובד חברת טבע ואם חילונית עובדת חברת ביטוח. בילדותו עבר למעלה אדומים ושיחק בקבוצות הכדורגל בית"ר מעלה אדומים והפועל מעלה אדומים. לאחר מספר שנים, חזרה המשפחה לירושלים. מאירי יצר מוזיקה אלקטרונית במחשבו הביתי, איתה הופיע במסיבות בבתי ספר בירושלים. ב-2015, הופיע עם השיר "ריקנות" עם להקת "שורה אחורית" שהורכבה מחבריו לתיכון במיזם "מקורוק" בו יצרו תלמידי תיכון שירי רוק המבוססים על סיפורי התנ"ך.
באוקטובר 2019 התגייס לצה"ל.
קריירה

ב-2018, בעקבות פניית הפקת התוכנית לאחר השתתפותו במיזם מקורוק, השתתף בעונה החמישית של תוכנית המציאות "הכוכב הבא לאירוויזיון", והודח בחצי הגמר. באותה השנה, חתם בחברת NMC והשתתף במופע Freestyle פסטיגל.
ב-20 במאי 2019 הוציא את סינגל הבכורה שלו, "לך עם האמת שלך", שזכה להצלחה רבה והגיע למקום הראשון במצעד ההשמעות של מדיה פורסט, ואף דורג במצעד הפזמונים העברי השנתי של גלגלצ במקום ה-30. ב-1 בספטמבר, הוציא את הסינגל השני שלו, "מה עשה לנו הזמן". שזכה להצלחה רבה אף הוא, תוך שדורג בראש מצעד ההשמעות של מדיה פורסט. בהמשך אותו החודש, השתתף בשיר "מתחילים מחדש" של פרויקט "ותן חלקנו", לצד זמרים שונים. ב-31 בדצמבר, הוציא את השיר "נינג'ה", יחד עם היוטיובר קווין רובין.
ב-13 בינואר 2020 הוציא את השיר "היית לי טעות". ב-2 באפריל, הופיע בזאפה, במסגרת ההופעות שהתקיימו ושודרו בלייב בערוץ קשת 12 בעקבות מגפת הקורונה. ב-23 באפריל, הוציא את הסינגל הרביעי מתוך אלבום הבכורה שלו, "חצי חיים". באותה השנה, לוהק לתפקיד מרכזי בסדרת הטלוויזיה "זיגי" בערוץ טין ניק. ב-14 ביוני הוציא דואט יחד עם הזמר דודו אהרון, בשם "בחלומות שלנו", שהגיע למקום ה-26 במצעד הפזמונים העברי השנתי של גלגלצ ו-ynet.
ב-13 בדצמבר 2020 הוציא את השיר "החזקתי לך ת'יד".
ב-29 בדצמבר 2020 הוציא גרסה אקוסטית יחד עם רוני דלומי (שגם כתבה והלחינה יחד עם אביב קורן) לשיר "החזקתי לך את היד".
ב-2 בפברואר 2021 הוציא יחד עם דודו אהרון את השיר "למה זה נגמר", המהווה כשיתוף הפעולה השני שלהם, לאחר הלהיט "בחלומות שלנו".
ב-25 באפריל הוציא את השיר "גלדיאטור".
במהלך הקיץ, השתתף בפרויקט הלייב סשן של "עודד פז והקסדות" כשחידש עם עודד פז ויהודה קיסר את השיר "לילה יום" מהסדרה "הפיג'מות". מאירי ביצע את השיר עם עודד במופע ההשקה של ההרכב ב-28 באוקטובר במועדון ה-B-Side בתל אביב
ב-3 בנובמבר 2021 הוציא את השיר "אולי תתעוררי".
ב-12 בינואר 2022 הוציא את השיר "הלב שלי" שכתב והלחין בעצמו. ב-7 בפברואר הוציא גרסה אקוסטית לשיר "הלב שלי" ושילוב של השיר "רוח ים" (עופר לוי). ב-17 במרץ הוציא את השיר "סרנדה" מתוך הסרט "הסיפור שלנו" בבימויים וכיכובם של לי בירן ואליאנה תדהר. מאירי משחק בסרט זה לצד קים אור אזולאי, יעל פדן, אוראל צברי ועדי חבשוש. ב-22 בדצמבר הוציא את השיר "גיבור של קלישאות" בשיתוף ארגון "הידברות" עבור מיזם "בנפשנו" התומך בחיילים הלומי הקרב.
ב-17 באוגוסט 2023 יצא לאור השיר "כתונת פסים 2023" בו השתתף לצד אמנים ישראלים רבים אחרים.
דיסקוגרפיה > אלבומי אולפן

2022: לך עם האמת שלך
2022: דודו X עדן (עם דודו אהרון)
2023: אלבום 3
2023: מה עם השירים
פרסים ומועמדויות

| שנה | פרס | קטגוריה | פרויקט | מועמדות |
| --- | --- | --- | --- | --- |
| 2022 | פרסי נבחרי השנה של פרוגי | זמר השנה | עדן מאירי | מועמדות |
הערות שוליים

↑  גל אוחובסקי, ‏"גם ילד בגילי יכול להרגיש שהוא לא מתחבר לאמת ולא עושה את מה שהוא מרגיש", באתר ‏מאקו‏, 7 באוקטובר 2019
↑   עדן מאירי, בביצוע ריקנות - שורה תחתונה - מקורוק ירושלים 2015, סרטון  באתר יוטיוב
↑  הכוכב הבא לאירוויזיון, ‏הביצוע של עדן מאירי שלא ראיתם ב"הכוכב הבא לאירוויזיון", באתר ‏מאקו‏, 30 בנובמבר 2019
↑  יפעת הללי אברהם, ‏עדן מאירי ישתתף בפסטיגל, באתר ‏מאקו‏, 27 ביוני 2018
↑  דודי פטימר, ‏עדן מאירי: "החיים שלי השתנו מאז "הכוכב הבא" ו"לך עם האמת שלך"", באתר מעריב אונליין, 3 בספטמבר 2019
↑  עדן מאירי - מה עשה לנו הזמן, באתר ‏מאקו‏, 1 בספטמבר 2019
↑  מאייל גולן ועד ישי ריבו: מיטב אמני ישראל מתאחדים בשיר מחזק. צפו, באתר "סרוגים", 25 בספטמבר 2019
↑  קווין רובין ועדן מאירי - נינג'ה, באתר ‏מאקו‏, 1 בינואר 2020
↑  "נשארתי נרקומן של הבדידות": השיר האישי החדש של עדן מאירי, באתר וואלה, 13 בינואר 2020
↑  זאפה בסלון | צפו: עדן מאירי בהופעה מיוחדת עבורכם, באתר ‏מאקו‏, 2 באפריל 2020
↑  בידור - לא מזגזגים: טל מוסרי ועדן מאירי מצטרפים ל"זיגי", באתר פרוגי, ‏2020-05-20
↑  דודו אהרון ועדן מאירי - בחלומות שלנו, באתר ‏מאקו‏, 14 ביוני 2020
↑  מערכת mako מוזיקה, ‏סיבוב שני: עדן מאירי ודודו אהרון מרגשים עם "למה זה נגמר?", באתר ‏מאקו‏, 2 בפברואר 2021
↑  עדן מאירי- סרנדה
↑  הסיפור שלו: עדן מאירי בשיר מפסקול הסרט של לי ואליאנה, באתר פרוגי, 17 במרץ 2022
↑  הסיפור שלהם: לי בירן ואליאנה תדהר בסרט חדש, באתר ניוטוב, 11 בנובמבר 2021
↑  יובל אראל, אמני ישראל – כתונת פסים 2023, בבלוג של יובל אראל, מגזין מוזיקה ותרבות, 17 באוגוסט 2023
| --- | --- |
בקרת זהויות :  NLI: 987007400702005171  VIAF: 69156675129333580001   WorldCat (עם VIAF): 69156675129333580001
מכבי שדרות (כדורסל)

מכבי שדרות הייתנ קבוצת כדורסל ישראלית מהעיר שדרות. בשיאה השתתפה בליגה ארצית דרום והעפילה לגמר הפלייאוף. הקבוצה אירחה באולם גיטיס המכיל כ-600 מקומות.
היסטוריה

הקבוצה הוקמה בשנת 2003 על ידי כדורסלן הפועל תל אביב ונבחרת ישראל שמעון אמסלם והעפילה לליגה א' כבר בסיום עונתה הראשונה. ירון אטלס אימן את הקבוצה בתחילת דרכה.
בליגה א' שיחקה הקבוצה עד לתום עונת 2007/2008. בתחילת עונת 2008/2009 הגיעה פנייה מאיגוד הכדורסל להצעת השתתפות בליגה הארצית, בעקבות התפרקות קבוצת הכדורסל של הפועל באר שבע והקבוצה נענתה בחיוב והשתתפה בליגה הארצית. בתום עונת 2014/2015 סבלה הקבוצה מבעיות תקציביות ונשרה עד לליגה ב'.
בעונת 2016/2017 התארגן צוות ניהולי חדש למועדון והקבוצה (עם המאמן ישראל ברוך) העפילה לליגה א' ובעונה שלאחר (2017/2018) מכן העפילה לליגה הארצית ושובצה למחוז הדרומי של הליגה.
בסיום עונת 2018/19 סיימה הקבוצה במקום השני עם מאזן של 16 ניצחונות ו-6 הפסדים והעפילה לפלייאוף העליון. בחצי הגמר שיחקה בסדרת הטוב משלוש נגד ה-3 בטבלה הפועל חבל אילות, במשחק הראשון שנערך בשדרות ניצחה הקבוצה בתוצאה 74 - 65 ולאחר מכן במשחק השני אשר נערך בקיבוץ אילות ניצחה בשנית 94 - 89 והעפילה לגמר הפלייאוף לסדרת הטוב משלוש על העפלה לליגה הלאומית. בסדרת הגמר שיחקה הקבוצה נגד הפועל חבל מודיעין (מקום 1 בעונה הסדירה). במשחק הראשון שנערך באולמה הביתי של חבל מודיעין בשוהם ניצחה המארחת 74 -63 ובמשחק השני אשר נערך בשדרות ניצחה חבל מודיעין בשנית 87 - 78 ושדרות נשארה עונה נוספת בליגה הארצית.
בסיום עונת 2019/20 עם הפסקת הליגה בעקבות משבר הקורנה הייתה הקבוצה במקום ה-11 המוביל לליגה א' עם מאזן של ניצחון בודד ו-17 הפסדים כאשר היא עם 2 משחקים עודפים על פני אליצור נווה-דוד רמלה מהמקום ה-10 אך בפיגור של 3 ניצחונות.
בעונת 2020/21 הייתה חברה קבועה בתחתית הליגה הארצית ובסיום העונה הייתה במקום ה-13 וירדה לליגה א' ולאחר שלא נרשמה לעונת 2021/22 התפרקה.
היסטוריה > מחלקות ומדים

המועדון הפעיל בנוסף מחלקת נוער וקבוצת נשים.
מאז הקמתה, מדי הקבוצה היו בצבעי צהוב-כחול. בתחילת עונת 2018/2019 החליפה האגודה (בשיתוף עם קבוצת הכדורגל של מכבי עירוני שדרות) את צבעי המדים והסמל לירוק-לבן.
שחקני עבר

שמעון אמסלם
מוטי בן בסט
נמרוד הראל
גלעד חג'ג'
אופיר פרחי
שי גואטה
הערות שוליים

↑  אור שקדי‏, כדורסל: הפועל באר שבע הודיעה על התפרקותה, באתר וואלה, 19 באוקטובר 2008
ערך זה הוא קצרמרבנושא כדורסל. אתם מוזמנים לתרום לוויקיפדיה ו.
ליל ולפורגה

| --- | --- |

ליל ולפורגה בהיידלברג
 מדינה:  צפון אירופה
 סוג:  חג 
 מועד
 תאריך:  30 באפריל
 
"השבת של המכשפות", מאת יוהאן פראטוריוס, 1668
ליל ולפורגה או ליל ולפורגיס (בגרמנית: Walpurgisnacht) הוא חג דתי במדינות צפון אירופה שמקורו במסורת הפגנית הטרום-נוצרית.
שמו של החג נגזר משמה של ולפורגה הקדושה (אנ'), מיסיונרית אנגלייה בת המאה ה-8 ואחותם של ויניבלד הקדוש (אנ') ושל ויליבלד הקדוש, אשר התקדשה בתאריך זה ב-770. מועד החג הוא ליל ה-30 באפריל או ה-1 במאי, שנחשב בתרבות הוויקינגית ליום תחילת האביב, וצוין בחגיגות שמחה, ריקודים והבערת מדורות.
התפשטות התרבות הוויקינגית בצפון אירופה הביאה עמה את מסורת החגיגות לכל רחבי היבשת. ראשוני הנוצרים באירופה נהגו "לנצר" מנהגים פגאניים מסורתיים, ויצרו את הקשר בין החג המסורתי של עובדי האלילים לנצרות המתפתחת. הבערת המדורות מסמלת את המעבר מהקור והחשכה של החורף לחום ולאור של הקיץ. בגרמניה, מקושר ליל ולפורגה גם לתרבות הכישוף, במסגרתה חוגגות מכשפות ורוקדות סביב האש.
ליל ולפורגה השפיע, ככל הנראה, על מנהגי היציאה לטבע של ל"ג בעומר.
ראו גם

256 ולפורגה
הערות שוליים

↑  גורן, זכריה, תשנ"ב, על מקורו של ל"ג בעומר וגלגוליו, מחקרי חג 3, 36-42.
| --- | --- |
בקרת זהויות :  NLI: 987007602121705171  BnF: cb166262562 (data)  GND: 4581377-2  LCCN: sh2010013672  LNB: 000338000 
ערך זה הוא קצרמרבנושא דת. אתם מוזמנים לתרום לוויקיפדיה ו.
המפלגה הנוצרית-דמוקרטית הגרמנית

| --- | --- |

 מדינה:  גרמניה גרמניה
 שם רשמי:  Christlich Demokratische Union Deutschlands 
 מנהיגים:  פרידריך מרץ
 תקופת הפעילות:  26 ביוני 1945 – הווה (79 שנים)
 אידאולוגיות:  דמוקרטיה נוצרית שמרנות ליברלית
 מטה:  Klingelhöferstraße 8 10785 ברלין
 מיקום במפה הפוליטית:   מרכז-ימין
 ארגונים בינלאומיים:  International Democrat Union Centrist Democrat International
 צבעים רשמיים:  שחור וכתום
 נציגויות בפרלמנטים
 בונדסטאג:  152 / 736
 בונדסראט:  22 / 69
 לנדטאגים של מדינות גרמניה:  476 / 1,889
 הפרלמנט האירופי, נציגי גרמניה:  23 / 96
 ראשי ממשלה פדרליים בגרמניה:  6 / 16
 
 http://www.cdu.de/
 
המפלגה הנוצרית-דמוקרטית הגרמנית (בגרמנית: Christlich-Demokratische Union Deutschlands) או בראשי תיבות CDU היא מפלגת מרכז-ימין נוצרית דמוקרטית בגרמניה.
בין שתי המפלגות, המכונות מפלגות האיחוד, קיים הסכם על פיו ה-CDU לא מתמודדת בבחירות בבוואריה ואילו ה-CSU, לא מתמודדת בבחירות באף מדינה גרמנית פרט לבוואריה.
מנהיגת המפלגה לשעבר, אנגלה מרקל, כיהנה כקנצלרית גרמניה החל מ-22 בנובמבר 2005 עד 8 בדצמבר 2021. בפרלמנט האירופי, ה-CDU חברה במפלגת העם האירופי (ה-EPP), והיא חברה בארגונים הבין-לאומיים International Democrat Union (בראשי תיבות IDU) ו-Centrist Democrat International (בראשי תיבות CDI). ה-CDU היא המפלגה הגדולה בגרמניה.
היסטוריה

ה-CDU נוסדה לאחר מלחמת העולם השנייה עם חברים רבים ממפלגת המרכז הגרמנית שפוזרה על ידי היטלר ב-1933. בניגוד למפלגת המרכז הגרמנית, שבה נכללו בעבר רק קתולים, ה-CDU יועדה לכלול גם פרוטסטנטים תחת מטרייה של אידאולוגיה ליברלית ושמרנית.
מנהיג המפלגה הראשון בברלין, אנדרס הרמס היה מעורב בקשר העשרים ביולי, ונעצר על ידי הנאצים יחד עם קונראד אדנאואר, שלימים יכהן כקאנצלר הראשון של מערב גרמניה לאחר מלחמת העולם השנייה בין השנים 1949 ל-1963. המפלגה איבדה את השלטון ב-1968, וישבה באופוזיציה עד ל-1982. בשנה זו נבחר הלמוט קוהל לקאנצלר. בשנת 1990, במהלך כהונת קוהל, השלוחה המזרח גרמנית של המפלגה, שבראשה עמד לותר דה מייצירה, זכתה בבחירות החופשיות היחידות במזרח, ודה מייצירה הפך למנהיג המזרח גרמני היחיד שנבחר באופן דמוקרטי. קוהל כיהן כקאנצלר עד ל-1998, אז המפלגה הפסידה בבחירות ושבה לאופוזיציה, עד שב-2005 אנגלה מרקל הרכיבה "קואליציה גדולה", דהיינו, ממשלת אחדות, עם המפלגה הסוציאל-דמוקרטית.
מרקל כיהנה כקנצלרית במשך כמה כהונות עד בחירות 2021, שבהן לא התמודדה. ארמין לאשט נבחר למחליפה בתפקיד מנהיג המפלגה. המפלגה הפסידה בבחירות ועברה לאופוזיציה. לאשט התפטר אחרי הבחירות והוחלף בפרידריך מרץ בשנת 2021.
ראו גם

דמוקרטיה נוצרית
עינת ויצמן

| --- | --- |

 לידה:  29 באוגוסט 1973 (בת 51) חיפה, ישראל
 מדינה:  ישראל 
 תקופת הפעילות:  מ-1992
 מקום לימודים:  אוניברסיטת תל אביב 
 https://www.einatweizman.com/
 פרופיל ב-IMDb
 
עינת ויצמן דיאמונד (נולדה ב-29 באוגוסט 1973) היא שחקנית, במאית ועיתונאית ישראלית, פעילת שמאל רדיקלי בישראל.
ביוגרפיה

נולדה בחיפה כבת האמצעית מבין שלושה ילדים למאיר ויצמן, שנולד בגרמניה לאחר מלחמת העולם השנייה להורים פולנים, ולרחל לאה לבית שניידר, ילידת גרמניה שהגיעה ארצה בשלהי שנות ה-60 של המאה ה-20. אחיה הגדול הוא האדריכל אייל ויצמן.
לאחר שירותה הצבאי עברה ויצמן לתל אביב והשתתפה במספר קורסים למשחק. בעלת תואר ראשון באמנות רב-תחומית ותואר שני במחקר תרבות מאוניברסיטת תל אביב ותואר שני נוסף בתקשורת פוליטית.
בשנת 2004 התחתנה ויצמן עם עורך הדין איתן דיאמונד ועברה לגור איתו בלונדון. לזוג שתי בנות והם מתגוררים כיום בישראל.
ביוגרפיה > קריירה אמנותית

בשנים 1996–1998 שיחקה בסדרה "הפוך", בה גילמה את דמותה של ענת שילון. בשנת 1999 שיחקה בסרט הטלוויזיה "מבצע סבתא", וכן שיחקה בהצגות תיאטרון כגון "ליזיסטרטה 2000", "דם" ו"ג'ונגול".
בשנת 2004 השתתפה ויצמן בסרט "אהבה קולומביאנית" ובתוכנית הקומית "אפידורל". בשנת 2005 שיחקה בסרט "דמיונות". בשנים 2007–2008 שיחקה בסדרה "מתי נתנשק?", שיצרה השחקנית דלית קהן.
בשנת 2009 השתתפה בהצגה "ג'ננה" שכתב וביים יפתח קליין, עליה זכתה בפרס השחקנית בפסטיבל עכו. באותה שנה סיימה גם תואר שני בתקשורת פוליטית באוניברסיטת תל אביב.
בין 2012 ל-2013 עבדה בהקלטת ספרים לספרית אודיו "אייקאסט" והקליטה את הספרים "היינו עתיד" של יעל נאמן, "הידרומניה" של אסף גברון, "אף פעם לא מלכה" של ציפי גון גרוס והספר "גרשונה שונה" של נאוה סמל.
ב-2013 הוציאה ויצמן ספר ילדים בשם "שתי סינדרלות". שתי הגיבורות בספר אוהבות להיות נסיכות עדינות ומנומסות, אבל כשהעלילה מתפתחת הן מגלות שלעיתים כדאי לוותר על הפרסונה הממלכתית, כדי ליהנות מילדות אמיתית שאינה שברירית ורכה כבאגדות.
בשנת 2013 הצטרפה לסגל המורים של האקדמיה לאמנויות המופע בתל אביב, שם היא מלמדת משחק בפני מצלמה.
בשנת 2016 התנדבה עינת בארגון הנוער "החוש-השמיני" ותרמה להקמתו.
בשנת 2016 כתבה מחזה קומי פוליטי בשם "פלסטין, שנת אפס", המספר על הריסת בתים פלסטינים בידי כוחות הביטחון דרך עיניו של שמאי פלסטיני. המחזה נכתב בשיתוף פעולה עם עמותת זוכרות וארגון עדאלה. המחזה הוצג בפסטיבל עכו 2016 בשפה הערבית עם כתוביות בעברית. בדצמבר 2018 בוטלה הופעת ההצגה באולם הפיס בכאבול בעקבות פניה של יו"ר מפעל הפיס אביגדור יצחקי לראש המועצה סלאח רייאן.
בשנת 2017, במסגרת "פסטיבל א-ז'אנר" בתיאטרון תמונע, העלתה יחד עם עזיז א-טורי מהכפר הבלתי מוכר אל-עראקיב יצירה בשם "הבית ה-112 – שיעור בבנייה פוליטית" בו משוחזרת על הבמה בניית בית כפי שנעשתה בכפר אחרי 111 ההריסות מאז 2010 ועד העלאת היצירה.
ויצמן ביימה את ההצגה "אסירי הכיבוש", שכתבה עם אסירים ביטחוניים. ב-2017 פסלה ועדת ההיגוי של פסטיבל עכו את ההצגה. בתגובה התפטר המנהל האמנותי של הפסטיבל, אבי גיבסון בר-אל. בנובמבר 2019 עלתה ההצגה בהפקה פרטית בפסטיבל תמונע ובמקביל גם באוסלו, בהפקה נורווגית. ההצגה עלתה בתיאטרון תמונע בהפקה פרטית. ההצגה מוצגת בעיקר ביישובים ערביים.
ב-2017 ערכה בתיאטרון יפו את אירוע מחברות הכלא שבו הקרינה סרטונים בהם קוראים אנשי ציבור מכתבים של אסירים פוליטיים וערכה קריאה בימתית של התכתבות בין אסיר פלסטיני לבחורה יהודיה . באירוע נאם חבר הכנסת לשעבר באסל גטאס לפני כניסתו לכלא על האסירים הפלסטינים. בעקבות אירוע זה איימה שרת התרבות מירי רגב על תיאטרון יפו בשלילת תקציבים בגלל עברה על חוק הנכבה. בסופו של דבר החוק לא יושם והאיום הוסר.
ביוגרפיה > קריירה אמנותית > עבודה משותפת עם דארין טאטור

עינת ויצמן הביעה הזדהות ותמיכה במשוררת דארין טאטור במשך התקופה בה הייתה נתונה במעצר ובמאסר והמשיכה בעבודה משותפת איתה לאחר שחרורה. ב-30 באוגוסט 2017 ערכה עינת ויצמן בתיאטרון יפו את האירוע "מדינת ישראל נגד המשוררת דארין טאטור" בו ביימה קריאה מתוך הפרוטוקולים של המשפט נגד טאטור אותה ביצעו דורון תבורי וליאורה ריבלין.
ב-2018 כתבה בשיתוף דארין טאטור הצגה בתיאטרון תמונע "אני, דארין טאטור", המספרת את סיפורה של המשוררת בבימויו של ניצן כהן ובביצועה.
ביוגרפיה > עמדה פוליטית

ויצמן מזוהה עם השמאל הרדיקלי בישראל, ולקראת הבחירות לכנסת ב-2013 הצהירה כי היא תומכת בבל"ד ובעקרון "מדינת כל אזרחיה".
בשנת 2017 השתתפה בעצרת למען באסל גטאס, לפני כניסתו לכלא באשמת הברחת טלפונים סלולריים למחבלים בעת ביקורו בכלא.
בשנת 2018 שובצה במקום השלישי ב"רשימת יאפא" בבחירות מועצת העיר תל אביב. הרשימה קיבלה מנדט אחד בלבד והיא לא נבחרה למועצה.
בשנת 2022 שובצה במקום השישי ברשימת בל"ד לקראת הבחירות לכנסת ה-25.
באפריל 2024 ספדה למחבל וליד דקה, שהיה מעורב בחטיפתו וברציחתו של החייל משה תמם, וכתבה: "הוא לימד אותי מהי אנושיות ומהי מחשבה הומנית... העולם בלעדיו חשוך יותר".
השכלה > אקדמאית

תואר ראשון בתוכנית הרב תחומית לאמנויות, הפקולטה לאמנויות, אוניברסיטת תל אביב
תואר שני ביחידה למחקר תרבות, הפקולטה למדעי הרוח, אוניברסיטת תל אביב
תואר שני מעשי בחוג לקולנוע, הפקולטה לאמנויות, אוניברסיטת תל אביב.
תואר שני בתקשורת פוליטית, החוג למדע המדינה, אוניברסיטת תל אביב.